VENDIM
Nr. 297, datë 20.4.2016

PËR KALIMIN NË PRONËSI, NGA DREJTORIA E SHËRBIMEVE QEVERITARE TE BASHKIA SARANDË, TË PRONËS ME EMËRTIMIN “REZIDENCË QEVERITARE”, ME VENDNDODHJE NË ZONËN KADASTRALE 8642, SARANDË, DHE PËR NJË NDRYSHIM NË VENDIMIN NR. 1058, DATË 16.7.2008, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI KËSHILLIT TË MINISTRAVE, PËR DREJTORINË E SHËRBIMEVE QEVERITARE”
(Ndryshuar me VKM nr. 304, datë 29.4.2026)
(i përditësuar)

Në mbështetje të nenit 100 të Kushtetutës, të neneve 3, shkronja “b”, 5, 7, 8 e 17, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, dhe të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Punëve të Brendshme, Këshilli i Ministrave 

VENDOSI:

[bookmark: _GoBack]1. Kalimin në pronësi, nga Drejtoria e Shërbimeve Qeveritare te Bashkia Sarandë, të pronës me emërtimin “Rezidencë Qeveritare”, me vendndodhje në zonën kadastrale 8642, sipas formularit dhe planimetrisë që i bashkëlidhet këtij vendimi, për ta përdorur për realizimin e programeve arsimore parauniversitare dhe ndërtimin e një Eko-Kampusi, si dhe për zhvillimin e projektit “Poli i Zhvillimit Turistik Sarandë”.
2. Prona e përcaktuar në pikën 1 të këtij vendimi, hiqet nga lista e inventarit që i bashkëlidhet vendimit nr. 1058, datë 16.7.2008, të Këshillit të Ministrave, “Për miratimin e listës së inventarit të pronave të paluajtshme shtetë-rore, të cilat i kalojnë në përgjegjësi administrimi Këshillit të Ministrave, për Drejtorinë e Shërbimeve Qeveritare”.
3. Bashkisë Sarandë i ndalohet të ndryshojë destinacionin e përdorimit të pronës së përcaktuar në pikën 1 të këtij vendimi.
4. Ngarkohen ministri i Punëve të Brendshme, Drejtoria e Shërbimeve Qeveritare, Kryetari i Bashkisë Sarandë dhe kryeregjistruesi i Zyrës Qendrore të Regjistrimit të Pasurive të Paluajtshme të Republikës së Shqipërisë për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare. 

KRYEMINISTRI
Edi Rama

























1. FORMULAR PËR INVENTARIZIMIN E PRONAVE TË PALUAJTSHME SHTETËRORE
(Për inventarizimin e pronave të veçanta)
Bashkia: Sarandë
Fusha e përdorimit të pronës: Për realizimin e programeve arsimore

PLANIMETRIA E SHESHIT TE NDERTIM

OBJEKTI :EKO-KAMPUSI MUL-TIFUNKSIONAL ARSIMOR, SPORTIV E SOCIAL
VENDNDODHJA: ZONA HOTEL TURIZEM - KANALI I CUKES, SARAND i
MIRATUAR:KESHILLI BASHKIAK SARANDE  VENDIMI NR. DATE

MIRATOHET

KONDICIONET URBANISTIKE

SIPERFAQJA E SHESHIT TE NDERTIMIT
SIPERFAQJA TRUALL PRONE E BASHKISE SARANDE
SIPERFAQJA SHTESE QE NEVOJITET PER EKO-KAMPUSIN
SIPERFAQJA OBJIEKTI 1 EKZISTUES (SHTEPIA E PRITIES)

KUFIZIME
VERIU: ZONE INFORMALE
JUGU: PARCELA SIPAS STUDIMIT URBANISTIK

LINDJE: PARCELA SIPAS STUDIMIT URBANISTIK
PERENDIMI: PARCELA SIPAS STUDIMIT URBANISTIK

